Cardona acull una campanya especial de donació de sang - Ajuntament de Cardona
Cardona acull una campanya especial de donació de sang
• El 26 de juliol, Cardona rebrà els donants al Centre Cívic de la Pl. de la Fira.
• Amb la represa d’intervencions i tractaments ajornats la necessitat de sang s’incrementa
• Cal reservar hora per donar sang a donarsang.gencat.cat
Aquests dies, el Banc de Sang està fent una crida a la ciutadania per mantenir el ritme de donacions, que continuen sent necessàries per als pacients dels hospitals un cop superat l’estat d’alarma. Amb la reducció dels contagis i malalts als hospitals s’han reactivat les operacions i tractaments ajornats durant els darrers dos mesos. Ara, la necessitat de 1.000 donacions de sang diàries a tot Catalunya pot ser fins i tot superior a causa de l’alta activitat transfusional.
Cardona s’ha sumat al conjunt de municipis que han ofert els seus espais per garantir les donacions de sang a Catalunya durant aquests dies. El 26 de juliol, el centre cívic comptarà amb un espai de donació de 10 a 14 hores. Cal que els donants reservin hora des del web donarsang.gencat.cat.